รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๓ /๒๕๕๗ 
วันพุธที่ ๑๙ มีนาคม พ.ศ. ๒๕๕๗  เวลา ๐๙.๑๐ น.
ณ ห้องประชุมโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม

๗๗   คน
ผู้มาประชุม

๗๐   คน
ผู้ไม่มาประชุม

  ๗   คน 
ได้แก่



๑. นายสำราญ

ศรเลี่ยมทอง
ไปราชการ


๒. นางสุนิสา

ภู่ฤทธิ์

ลาศึกษาต่อ


๓. นางสาวพัทธมน
ภิงคารวัฒน์
ลาป่วย


๔. นายเกณฑ์

ธรรมนันท์
ลาป่วย


๕. นางสาวชาตินี

ศิริพงษ์ไทย
ลาป่วย


๖. นายอนุชา

พรมรักษา
ลากิจ




๗. นางสมเจตนา

มาประเสริฐ
ลาคลอดบุตร
ระเบียบวาระที่ ๑  เรื่องที่ประธานแจ้งให้ทราบ
                       อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนมีนาคม จำนวน ๔ คน  ได้แก่ นางพิมผกา  ครุฑสุวรรณ  นางปฐมรัตน์  จำรัส  นางสาวบุษบา  แก้วกันทา  และนายสุจิตร  ต๊ะศรี
                        ๑.๑ แนวปฏิบัติระหว่างก่อนปิดภาคเรียน  การลงชื่อมาปฏิบัติงานให้มาลงชื่อตามปกติ ก่อนเวลา ๐๙.๐๐ น. และให้อยู่ในโรงเรียนเพราะในช่วงนี้จะมีนักเรียนมาติดต่อขอแก้ ๐ 

      
   ๑.๒ กำหนดการตามปฏิทินปฏิบัติงานโรงเรียน  ขอให้บุคลากรปฏิบัติตามปฏิทินปฏิบัติงานโรงเรียน ซึ่งแจ้งไว้ที่ห้องธุรการและในเว็บไซต์โรงเรียน โดยมีรายละเอียดเพิ่มเติม ดังนี้


         วันที่ ๒๐ มีนาคม ๒๕๕๗ ประชุมเรื่องยาเสพติด ณ ที่ว่าการอำเภอคลองลาน



         วันที่ ๒๑-๒๒ มีนาคม ๒๕๕๗ คณะผู้บริหารประชุมใหญ่สามัญประจำปี ณ เขื่อนสิริกิติ์  
 



จังหวัดอุตรดิตถ์


         วันที่ ๒๔ มีนาคม ๒๕๕๗ บุคลากรโรงเรียนคลองลานวิทยาประชุมร่วมกับสมาคมศิษย์เก่า 




ผู้ปกครอง และครูโรงเรียนคลองลานวิทยา ณ ห้องโสตทัศนศึกษา


         วันที่ ๒๕ มีนาคม ๒๕๕๗ ประชุมงบประมาณของ อบต.คลองน้ำไหล ณ โรงเรียน
คลองลานวิทยา


         วันที่ ๒๘ มีนาคม ๒๕๕๗ ประชุมการเลือกตั้งสมาชิกวุฒิสภา ณ จังหวัดนครสวรรค์
และการจัดงาน “๓๖ ปี คืนสู่เหย้าชาวคลองลาน” 


         วันที่ ๑ เมษายน ๒๕๕๗ ศึกษาดูงาน ณ โรงเรียนผดุงปัญญา  จังหวัดตาก                     

      
   ๑.๓ การรับสมัครนักเรียนใหม่  ให้บุคลากรช่วยกันประชาสัมพันธ์การรับนักเรียนใหม่ในวันที่ 
๒๐-๒๔ มีนาคม ๒๕๕๖ ด้วย  โดยโรงเรียนได้แจ้งรายละเอียดไว้ในเว็บไซต์โรงเรียนแล้ว
      


   ๑.๔ การศึกษาดูงานโรงเรียนในจังหวัดตาก  บุคลากรโรงเรียนคลองลานวิทยา จะไปศึกษาดูงานด้านการจัดการโรงอาหาร การปรับภูมิทัศน์ และการจัดอาคารสถานที่  ในวันที่ ๑ เมษายน ๒๕๕๗ ณ โรงเรียน
ผดุงปัญญา  จังหวัดตาก  ออกเดินทางโดยพาหนะส่วนตัวเวลา ๐๗.๓๐ น. แต่งกายด้วยชุดสีฟ้าของโรงเรียน                   



      
   ๑.๕ สภาผู้ปกครองและครูแห่งประเทศไทย ได้คัดเลือกนายประพจน์  เพียรพิทักษ์ นายกสมาคมศิษย์เก่าฯ เป็นบุคคลดีเด่นได้รับโล่เชิดชูเกียรติ  โดยจะเข้ารับโล่รางวัลในวันที่ ๒๕-๒๗ มีนาคม ๒๕๕๗ ณ กรุงเทพมหานคร

      
   ๑.๖ แนวปฏิบัติเมื่อนักเรียนมาขอแก้ ๐  จากการสอบปลายภาคเรียนที่ ๒/๒๕๕๖ พบว่า นักเรียนมาโรงเรียนเพื่อส่งงาน ดูผลการเรียน หรือขอแก้ ๐ ทำให้เกิดปัญหาหลายประการ เช่น แต่งกายไม่เรียบร้อย จอดรถจักรยานยนต์หน้าโรงเรียน ขับขี่รถจักรยานยนต์เข้า-ออกโรงเรียน นักเรียนกลับบ้านเวลาใด มาขอแก้ ๐ หรือไม่ โรงเรียน     ไม่อาจทราบได้  ดังนั้น ตั้งแต่ภาคเรียนที่ ๑/๒๕๕๗ เป็นต้นไป ให้วิชาการกำหนดวันเวลาที่จะให้นักเรียนแต่ละระดับชั้นมาโรงเรียน และต้องแต่งชุดนักเรียนให้เรียบร้อย  ขอให้ครูทุกคนเข้มงวดและถือปฏิบัติไปในแนวทางเดียวกัน

      
   ๑.๗ สพม.๔๑ ประชาสัมพันธ์ให้โรงเรียนในสังกัด สพม.๔๑ ร่วมเชียร์และโหวตให้สมาชิก TO BE NUMBER ONE IDOL ประจำปี ๒๕๕๗ ระดับประเทศ เพื่อสะสมคะแนนและรอบตัดสิน ในรายการทูบีนัมเบอร์วัน วาไรตี้ ช่อง NBT  ให้แก่ นางสาวศิรภัสสร  สามงามมี  โรงเรียนกำแพงเพชรพิทยาคม  อำเภอเมือง  จังหวัดกำแพงเพชร และนายณัฐพล  ไรยวงศ์  โรงเรียนโพธิธรรมสุวัฒน์  อำเภอโพทะเล  จังหวัดพิจิตร

      
   ๑.๘ การคัดกรองนักเรียน  จากการประชุมคัดกรองนักเรียนที่มีความบกพร่องด้านต่างๆ เพื่อให้การช่วยเหลือที่มีความบกพร่องให้สามารถเรียนรวมกับนักเรียนปกติได้ เมื่อวันที่ ๑๘ มีนาคม ๒๕๕๗ นั้น 
ในภาคเรียนที่ ๑/๒๕๕๗ ขอให้ครูผู้สอนทำการคัดกรองนักเรียนที่มีความบกพร่องด้วย

      
   ๑.๙ คำสั่งแต่งตั้งครูที่ปรึกษา และหัวหน้าระดับชั้น ภาคเรียนที่ ๑/๒๕๕๗  นำเสนอร่างคำสั่งแต่งตั้งครูที่ปรึกษาชั้น ม.๑  ม.๔ และ ปวช.๑  และหัวหน้าระดับชั้น  ภาคเรียนที่ ๑/๒๕๕๗ ต่อคณะครู โดยมีการปรับเปลี่ยนครูที่ปรึกษาในระดับชั้นเรียนอื่นด้วยตามความเหมาะสม หากบุคลากรท่านใดมีความประสงค์จะขอเปลี่ยนห้องที่ปรึกษา ให้แจ้งความประสงค์ที่นายอามร 
โสภานุสนธิ์

      
   ๑.๑๐ ผลการทดสอบทางการศึกษาระดับชาติ  ผลการทดสอบทางการศึกษาระดับชาติ ม.๓  
ปีการศึกษา ๒๕๕๖ มีเพียง ๓ กลุ่มสาระการเรียนรู้เท่านั้นที่มีผลการทดสอบทางการศึกษาระดับชาติสูงกว่าปีการศึกษา ๒๕๕๕ คือ กลุ่มสาระการเรียนรู้วิทยาศาสตร์  สุขศึกษาและพลศึกษา และภาษาต่างประเทศ  และมี
ผลการทดสอบทางการศึกษาระดับ สพม. และ สพฐ. สูงกว่าปีการศึกษา ๒๕๕๕ จำนวน ๒ กลุ่มสาระการเรียนรู้ 
คือสุขศึกษาและพลศึกษา และการงานอาชีพและเทคโนโลยี
ระเบียบวาระที่ ๒ รับรองรายงานการประชุม ครั้งที่ ๒/๒๕๕๗

            แก้ไขรายงานการประชุม ดังนี้
 ๑. ผู้ไม่มาประชุม ลำดับที่ ๖. นายวินัย  สีกิ  ลากิจ แก้ไขเป็น นายวินัย  สีกิ  ลาป่วย
 ๒. ข้อ ๑.๖ การรับสมัครนักเรียนใหม่ ปีการศึกษา ๒๕๕๗ โรงเรียนคลองลานวิทยาจะเปิดรับ
นักเรียนชั้น ม.๔ จำนวน ๔ ห้องเรียน แก้ไขเป็น โรงเรียนคลองลานวิทยาจะเปิดรับนักเรียนชั้น ม.๔ จำนวน ๕ ห้องเรียน

ระเบียบวาระที่ ๓ เรื่องสืบเนื่องจากการประชุม ครั้งที่ ๑/๒๕๕๗


ขอบคุณคณะครูที่ร่วมกันจัดงานโลกวิชาการ และเข้าค่ายลูกเสือ เนตรนารี ให้สำเร็จลุล่วงไปได้
โดยดี  และขอให้คณะกรรมการประเมินผลการจัดกิจกรรมด้วย
ระเบียบวาระที่ ๔ เรื่องเสนอเพื่อพิจารณา
      
  ๔.๑ การจัดงาน “๓๖ ปี คืนสู่เหย้าชาวคลองลาน” 
ด้วยโรงเรียนกำหนดจัดงาน “๓๖ ปี คืนสู่เหย้าชาวคลองลาน” ในวันที่ ๒๘ มีนาคม ๒๕๕๗ จึงนำเสนอคำสั่งแต่งตั้งคณะกรรมการจัดงาน “๓๖ ปี คืนสู่เหย้าชาวคลองลาน” เพื่อให้ประธานกรรมการในแต่ละฝ่ายงานพิจารณาเพิ่มหรือตัดรายชื่อบุคลากรในแต่ละฝ่ายงานตามความเหมาะสม

นางดาวัลย์  ภูวดล  เลขานุการสมาคมศิษย์เก่าฯ ชี้แจงการจัดงาน ดังนี้



- รูปแบบการจัดงานจะเป็นแบบรำวงย้อนยุค  บัตรรำวงรอบเหมา ๕๐๐ บาท/เล่ม ขณะนี้จำหน่ายไปแล้ว ๒๕ เล่ม



- สมาคมศิษย์เก่าฯ ทำซองผ้าป่า ๒,๕๐๐ ซอง  ยังมีครูที่ยังไม่ได้ขอรับซองผ้าป่าไปแจก ขอให้ไปรับซองผ้าป่าที่นางดาวัลย์  ภูวดล  ครูที่ได้รับซองผ้าป่ามาแล้วให้นำส่งที่นางประทวน  มาดี หรือนางอ้อมจิต  สระทองจันทร์



- บุคลากร/บุคคลภายนอกบริจาคเงิน จะออกใบเสร็จรับเงินให้ซึ่งสามารถนำไปลดหย่อนภาษีได้  หากบริจาคเงินตั้งแต่ ๓,๐๐๐ บาท ขึ้นไป จะออกเกียรติบัตรให้ด้วย



- อาหารโต๊ะจีนราคา ๒,๔๐๐ บาท/โต๊ะ จำนวนโต๊ะละ ๘ ที่นั่ง  ขณะนี้จำหน่ายบัตรได้ ๑๔๐ โต๊ะ



- ค่าใช้จ่ายจ้างวงดนตรี ๓๖,๐๐๐ บาท  และระบบไฟฟ้าส่องสว่าง ๔,๐๐๐ บาท
ยังไม่รวมค่าใช้จ่ายอื่นๆ อีก


บุคลากรเสนอแนะ และสอบถามที่ประชุม ดังนี้


นายอามร  โสภานุสนธิ์  สอบถามที่ประชุมเกี่ยวกับสถานที่ที่ใช้ในการจอดรถยนต์ ดังนี้  



เมื่อมีการจัดงานโรงเรียนเคยใช้พื้นที่บริเวณโดมอเนกประสงค์และบริเวณรอบๆ โรงเรียนเป็นสถานที่จอดรถยนต์  แต่เมื่อมีการสร้างโดมอเนกประสงค์แล้วและใช้สนามฟุตบอลในการจัดงาน แล้วจะใช้สถานที่บริเวณใดในการจอดรถยนต์ 



ผู้อำนวยการฯ มอบหมายให้นายอามร  โสภานุสนธิ์ และทีมงานปรึกษากันแล้วนำเสนอ
ในการประชุมสมาคมศิษย์เก่าฯ วันที่ ๒๔ มีนาคม ๒๕๕๗ เวลา ๑๔.๐๐ น.


นายสมานชัย  สุทา  ชี้แจงการจัดหาของรางวัลในการสอยดาว ดังนี้



ได้ติดต่อขอรับของรางวัลในการสอยดาวจากวัดพระศรีรัตนมหาธาตุ เขตบางเขน  กรุงเทพมหานคร หากได้จะต้องขอให้โรงเรียนจัดหารถบรรทุกไปขนมา



นายชัยวัธน์  จันทรสกุล  ขอเชิญคณะกรรมการฝ่ายจัดสถานที่มาจัดดอกไม้ ในเช้าวันที่ ๒๘ มีนาคม ๒๕๕๗ 


ผอ.สมชาย  อังสุโชติเมธี ชี้แจงและเสนอแนะขั้นตอนและการจัดงานฯ ดังนี้



- ขอให้คณะครูช่วยซื้อบัตรโต๊ะจีนคนละ ๑ ใบ ราคา ๓๐๐ บาท หากซื้อบัตรเป็นโต๊ะไม่ต้องซื้อบัตรเป็นรายคน



- มอบหมายนายไพทูลย์  เถาตะมะ หาตัวแทนศิษย์เก่าในแต่ละรุ่นและแนะนำตัวให้ศิษย์เก่าทราบด้วย เพื่อเป็นตัวแทนในการประสานงานจัดงานปีต่อๆ ไป



- เงินบริจาคที่โอนมาจากต่างประเทศ ขอให้บุคลากรประสานด้วยว่าโอนมาจากผู้ใด เพื่อจะได้ออกใบเสร็จรับเงินให้ได้ถูกต้อง



- ฝ่ายงานใดต้องการนักเรียนมาช่วยงาน ขอให้แจ้งจำนวนด้วย เพราะต้องสั่งอาหารเลี้ยงนักเรียนและทำหนังสือขออนุญาตผู้ปกครองด้วย

ระเบียบวาระที่ ๕ เรื่องจากกลุ่มบริหารงาน

            ๕.๑ งานที่เกี่ยวข้องกับกลุ่มบริหารวิชาการ

                  ๕.๑.๑ ให้บุคลากรส่งเอกสารเพื่อประเมินประสิทธิภาพประสิทธิผล ในวันที่ ๒๑ มีนาคม ๒๕๕๗

                  ๕.๑.๒ ในวันที่ ๒๐ มีนาคม ๒๕๕๗ เวลา ๐๘.๐๐ น. ขอเชิญคณะกรรมการพิจารณาการรับนักเรียนเข้าร่วมประชุม

                  ๕.๑.๓ โรงเรียนออกคำสั่งให้บุคลากรปฏิบัติหน้าที่รับนักเรียนใหม่ ในวันที่ ๒๐-๒๔ มีนาคม ๒๕๕๗ ขอให้มาปฏิบัติหน้าที่โดยพร้อมเพียงกัน

                  ๕.๑.๔ การสอบคัดเลือกห้องเรียนของนักเรียนใหม่ ในปีนี้ได้ปรับลดจำนวนข้อสอบของแต่ละ กลุ่มสาระการเรียนรู้หลัก ๕ กลุ่มสาระฯ ลงเหลือกลุ่มสาระฯ ละ ๓๐ ข้อ ทำให้เลิกสอบไม่เกินเวลา ๑๒.๓๐ น.

                  ๕.๑.๕ การมอบตัวนักเรียนเลื่อนจากวันที่ ๙-๑๐ เมษายน ๒๕๕๗ มาเป็นวันที่ ๕ เมษายน ๒๕๕๗ เพียงวันเดียวโดยมอบตัว ม.๑ ในภาคเช้า และมอบตัว ม.๔ และ ปวช.๑ ในภาคบ่าย

                  ๕.๑.๖ ปีการศึกษาที่ ๑/๒๕๕๗ จะมีการปรับเปลี่ยนห้องเรียนตามผลการเรียน เพื่อกระตุ้นให้นักเรียนมีความกระตือรือร้นในการเรียน

                  ๕.๑.๗ การปรับสภาพนักเรียน ม.๑ ปีการศึกษา ๒๕๕๗ จะใช้เวลาครึ่งวันเท่านั้น

                  ๕.๑.๘ พระครูวาปีฯ มอบของบริจาคเพื่อใช้ในการจับรางวัลสอยดาวในงาน “๓๖ ปี 
คืนสู่เหย้าชาวคลองลาน”

                  ๕.๑.๙ ภาคเรียนที่ ๑/๒๕๕๗ จัดตารางเรียนให้นักเรียนพักรับประทานอาหารพร้อมกัน  เพราะบางวิชา เช่น นาฏศิลป์ ดนตรี โครงงาน กิจกรรมคณะสี ไม่สามารถทำกิจกรรมได้พร้อมกันเพราะมีทั้งนักเรียนมัธยมศึกษาตอนต้นและตอนปลายเข้าร่วมกิจกรรมดังกล่าว



      จากการจัดตารางเรียนให้นักเรียนพักรับประทานอาหารพร้อมกันนั้น ก็ทำให้เกิดปัญหาหลายประการตามมา เช่น จะต้องเพิ่มร้านอาหารหรือไม่ โต๊ะอาหารไม่เพียงพอต้องทำเพิ่มขึ้น เป็นต้น  นอกจากนี้ผู้ประกอบการร้านค้าได้เข้าพบผู้อำนวยการฯ ขอปรับราคาอาหารจากราคาจานละ ๑๕ บาท เป็นราคา ๒๐ บาท แต่ผู้อำนวยการฯ ขอรับเรื่องไว้เพื่อไปร่วมพิจารณากันก่อน



      จากการประกอบการร้านค้าและร้านอาหาร ทำให้มีคณะครูเสนอแนะและแจ้งปัญหา
ที่เกิดขึ้น ดังนี้

นางสาวลำดวน  ไชยสอาด  เสนอแนะดังนี้


ขอให้โรงเรียนนำระบบคูปองมาใช้ และหักผลประโยชน์จากผู้ประกอบการร้านค้า เพราะที่ผ่านมานั้นโรงเรียนเก็บค่าประมูล/สถานที่น้อยมาก

นายปกรณ์  วัฒนศิริ


นักเรียนไม่เข้าแถวซื้ออาหาร จึงควรทำช่องให้นักเรียนเข้าแถวหน้าร้านอาหารแต่ละร้าน

นางวันเพ็ญ  ศรเลี่ยมทอง


โรงเรียนเคยห้ามมิให้นักเรียนเข้าไปสั่งอาหารหลังร้าน แต่ก็มีนักเรียนเข้าไปนั่งหลังร้านอาหารทุกวัน


โรงเรียนควรกำหนดรายการสินค้าให้สหกรณ์โรงเรียนจำหน่าย แต่อาหารจำพวกลูกชิ้น ไส้กรอก ฯลฯ ควรให้ร้านอาหารเป็นผู้จำหน่าย

นายวรวิทย์  ภูวดล


สหกรณ์โรงเรียนจำหน่ายสินค้าบางรายการราคาแพงกว่าร้านค้าทั่วไป

นางสาวขวัญจิรา  ตาแก้ว


สหกรณ์โรงเรียนนำอาหารทอดที่เหลือซึ่งบูดเสียแล้วกลับมาทอดขายใหม่ 
          ๕.๒ เรื่องที่เกี่ยวกับกลุ่มบริหารทั่วไป
                ๕.๒.๑ ในช่วงปิดภาคเรียนขอให้ครูเวรมาอยู่เวรอย่างเคร่งครัดด้วย

                ๕.๒.๒ ขอให้เลขานุการฝ่าย/งาน รับหนังสือจากเคาน์เตอร์ธุรการไปดำเนินงานด้วย เพราะที่ผ่านมามีบางเรื่องไม่ได้ดำเนินการเนื่องจากเลขานุการฝ่าย/งานไม่ได้รับหนังสือไปดำเนินการ
                ๕.๒.๓ งานอาคารสถานที่ แจ้งเรื่องที่ดำเนินการไปแล้วและเรื่องที่กำลังจะดำเนินการในระหว่างปิดภาคเรียน


    - นำวัสดุจากการรื้อโรงอาหารมาทำโรงซ่อม และทำที่จอดรถยนต์ให้กับคณะครู


    - ห้อง E-Classroom ขณะนี้ย้ายของออกแล้ว จะกั้นเป็น ๒ ห้อง เพื่อใช้เป็นห้องเรียน 


    - ห้องน้ำอาคาร ๓ จะสกัดพื้นแล้วทำพื้นใหม่ในช่วงปิดภาคเรียน


    - หน้าเสาธง จะเร่งดำเนินการให้เสร็จ


    - จะนำรถไถมาปรับพื้นที่เพื่อให้เป็นแนวกันไฟด้านหลังบ้านพักครูและรองรับการจัดทำค่ายลูกเสือ


    คณะครูเสนอให้งานอาคารสถานที่ดำเนินการ ดังนี้
นางสาวลำดวน  ไชยสอาด

ขอให้ดำเนินการมุงกระเบื้องหน้าห้องวิชาการใหม่ เพราะเมื่อฝนตกทำให้พื้นหน้าห้องวิชาการเปียกทั้งหมด และขอให้ทำตาข่ายกันนกพิราบด้วย
นางสาวศรัณย์พร  ฟุ้งธานีรัตน์

ขอให้ทำตาข่ายกันนกพิราบที่ห้องเรียนให้ด้วย
นางสาวศรีสุรีย์  ทองสีอ่อน

เนื่องจากโรงเรียนย้ายโรงอาหารไปอยู่ติดกับบ้านพักครู ทำให้น้ำทิ้งจากโรงอาหารซึ่งส่งกลิ่นเน่าเหม็นเป็นปัญหาต่อสุขภาพของครูบ้านพักเป็นอย่างมาก ขอให้ดำเนินการแก้ไขปัญหาด้วย

          ๕.๓ เรื่องที่เกี่ยวกับกลุ่มบริหารงบประมาณ/บุคคล

                ๕.๓.๑ ส่งเอกสารประกอบการประเมินประสิทธิภาพประสิทธิผลครั้งที่ ๑/๒๕๕๗ ในวันที่ ๒๑ มีนาคม ๒๕๕๗ ตั้งแต่เวลา ๑๓.๐-๑๖.๐๐ น. ณ ห้องเรียนคุณภาพ  พนักงานราชการและลูกจ้างให้จัดโต๊ะแสดงผลงานด้วย

                ๕.๓.๒ โครงการ/กิจกรรมต่างๆ ขอให้เขียนขอดำเนินการด้วย เพราะมีบางโครงการ/กิจกรรม นำบิลมาวางไว้ งานการเงินก็ไม่ทราบว่าเป็นของโครงการ/กิจกรรมใด 

                ๕.๓.๓ การยืมเงินสวัสดิการโรงเรียน บางคนค้างการชำระเป็นปีแล้วขอให้นำมาชำระคืนด้วย หากไม่นำมาชำระจะมีการติดตามทวงคืนเพราะทำให้สวัสดิการมีเงินหมุนเวียนน้อยลง

                ๕.๓.๔ วันที่ ๑๓ พฤษภาคม ๒๕๕๗ ขอให้ตัวแทนกลุ่มสาระการเรียนรู้มาตรวจนับและตรวจรับหนังสือเรียน ณ ห้องโสตทัศนศึกษา
      ๕.๓.๕ ขอให้ครูขอรับหนังสือรับรองรายได้ และหนังสือลดหย่อนการหักภาษีของ กบข. เพื่อ
นำไปยื่นหักภาษีที่นางสาวน้ำผึ้ง  เขมะสุนะ
      

      ๕.๓.๖ จะออกคำสั่งแต่งตั้งคณะครูจำหน่ายสินค้าสวัสดิการ โดยจะจำหน่ายในวันที่ ๕ เมษายน ๒๕๕๗ และในช่วงเปิดภาคเรียน      

                           ๕.๓.๗ การไปศึกษาดูงาน ณ โรงเรียนผดุงปัญญา จ.ตาก จะจ่ายค่าพาหนะคนละ ๒๗๐ บาท
                           ๕.๓.๘ โครงการ/กิจกรรมใดดำเนินการเสร็จสิ้นแล้ว ขอให้สรุปโครงการ/งานส่งแผนงานด้วย
ระเบียบวาระที่ ๖ เรื่องอื่น ๆ
ผอ.สมชาย  อังสุโชติเมธี

วันที่ ๑-๘ พฤษภาคม ๒๕๕๗ จะส่งครูที่สอนระดับมัธยมศึกษาตอนปลายเข้ารับการอบรมลูกเสือ ณ ค่ายลูกเสือจังหวัดกำแพงเพชร

นางวันเพ็ญ  ศรเลี่ยมทอง

ขอความกรุณาครูที่จอดรถใต้ต้นสัตบรรณซึ่งขนานกับโรงจอดรถ ให้นำรถไปจอดที่อื่นเพราะถอยเข้า-ออก ยากมาก

ภาคเรียนที่ ๑/๒๕๕๗ จะเริ่มผลิตน้ำดื่มบรรจุขวดจำหน่าย

นางอ้อมจิต  สระทองจันทร์

ครูท่านใดที่ได้รับเอกสารรายงานจุดเน้น ขอให้ส่งคืนภายในวันที่ ๒๔ มีนาคม ๒๕๕๗

กิจกรรมลูกเสือขอให้สรุปกิจกรรมส่งด้วย

นางประทวน  มาดี

สพม.๔๑ ขอเชิญบุคลากรเข้าร่วมการปฏิบัติธรรมรุ่นละ ๑ คน  ณ วัดหนองปลิง จังหวัดกำแพงเพชร
รุ่นที่ ๑ วันที่ ๗-๑๒ เมษายน ๒๕๕๗  รุ่นที่ ๒ วันที่ ๑๗-๒๒ เมษายน ๒๕๕๗
นายสมชาย  กัลยาณธรรม

ในภาคเรียนที่ ๑/๒๕๕๗ ประธานคณะสีขอความกรุณาครูที่ปรึกษาเก็บเงินค่ากิจกรรมคณะสีกับนักเรียน
ในห้องที่ปรึกษาคนละ ๕๐ บาท

ผู้อำนวยการฯ ให้นำไปเสนอในการประชุมก่อนเปิดภาคเรียนที่ ๑/๒๕๕๗

 


         ปิดประชุมเวลา ๑๒.๐๐  น.





ลงชื่อ


ผู้บันทึกการประชุม
  


     

   (นางมลฤดี  โสภานุสนธิ์)





ลงชื่อ                        ผู้ตรวจรายงานการประชุม





      (นายมังกร  แสนกุล)



               รองผู้อำนวยการโรงเรียนคลองลานวิทยา

    




ลงชื่อ                        ผู้รับรองรายงานการประชุม
        
        



   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

